
Zavod Sv. Rafaela Vransko     
Vransko 144 a, 3305 Vransko

Telefon: 03 703 42 20
Faks: 03 703 42 21

Internet: www.nasdom-vransko.com
E-mail: info@nasdom-vransko.com
Poročilo o delu Zavoda sv. Rafaela Vransko

za leto 2019 za storitev POMOČ NA DOMU
1. OSNOVNI PODATKI 

	Naziv zavoda
	ZAVOD SV. RAFAELA VRANSKO

	Sedež 
	Vransko 144a, Vransko

	Telefon, faks
	03 703 42 20, 03 703 42 21, 040 451 733

	Elektronska pošta
	info@nasdom-vransko.com

	Internet
	info@nasdom-vransko.com

	Leto ustanovitve
	2003

	Vpis v sodni register
	Okrožno sodišče Celje

	Matična številka
	1824317000

	Davčna številka
	85543004

	Standardna klasi. dejavnosti
	Q87.300


2. RAZVOJ 

	2003
	Registracija Zavoda

	2004
	Gradnja Našega doma

	2005
	Prve vselitve stanovalcev 40 mest

	2007
	Dodatna koncesija za 20 mest

	2008
	Pridobitev koncesije za pomoč na domu

	2010
	Začetek rekonstrukcije gospodarskega poslopja

	2011
	Dograditev nove depandanse doma

	2012
	Realizacija druge koncesijske pogodbe

	2013
	Plaketa Občine Vransko

	2014
	Samooskrba - projekt Zeleno, frizerski salon

	2015
	Povezovalni hodnik

	2016
	Kavarnica s teraso

	2017
	Klimatizacija skupnih prostorov

	2018
	Aneks št. 1 h koncesijski pogodbi za opravljanje javne službe pomoči na domu v občini Vransko in občini Tabor


3.  DEJAVNOST IN PROGRAM 

Zavod sv. Rafaela Vransko je koncesionar za izvajanje socialno varstvenih storitev institucionalnega varstva oseb starejših od 65 let z vsemi spremljajočimi dejavnostmi, ki so vezane na varstvo in oskrbo starejših oseb in sicer na podlagi odločbe o podelitvi koncesije Ministrstva za delo, družino in socialne zadeve, št. 453-03-025-03-08, z dne 08.12.2003 in odločbe št. 45303-17-05, z dne 27.01.2005 ter koncesijske pogodbe št. 453-03-025-03-11, z dne 9.2.2004 za 42 mest, storitev pa opravlja na podlagi odločbe o vpisu v register zasebnikov in drugih izvajalcev socialno varstvenih storitev pri pristojnem Ministrstvu za delo, družino in socialne zadeve št. 45303-17-2005, z dne 15.02.2006. Storitev izvajamo v hiši iz leta 2005 na naslovu Vransko 144a, v lasti Župnije Vransko. V letu 2012 smo udejanjili še drugo koncesijsko pogodbo št. 45303-44/2007, z dne 15.10.2008, za 20 mest. 

Od 01.04.2008 dalje na podlagi vseh ustreznih dovoljenj in koncesijske pogodbe ter odločbe izvajamo storitev pomoč družini na domu za območje Vranskega in Tabora ter na podlagi dovoljenja za delo tudi širše. V letu 2018 smo sopodpisali Aneks št. 1 h koncesijski pogodbi za opravljanje javne službe pomoči na domu v občini Vransko in občini Tabor.
4. POMOČ NA DOMU
S 01.04.2008 smo z vstopom Zavoda sv. Rafaela na področje storitve pomoči družini na domu, konkretno na področje socialne oskrbe na domu, odgovorili na potrebe ljudi v domačem okolju OBČINE TABOR IN VRANSKO, ki imajo doma zagotovljene bivalne in druge pogoje za življenje, so pa zaradi starostne ali invalidske oz. druge zdravstvene omejenosti ogroženi do te mere, da se ne morejo oskrbovati sami. Sorodstvo pa tovrstne oskrbe iz različnih razlogov ne zagotavlja. Pri PND gre v tem okolju za najbolj pomembno in najbolj razširjeno socialno varstveno storitev v okviru organizirane skupnostne oskrbe, ki pa jo želimo v prihodnje zagotoviti še večjemu številu občanov.

Namen programa

Upravičenci do socialne oskrbe na domu so osebe, ki jim preostale psihofizične sposobnosti omogočajo, da z občasno pomočjo (družine ali tuje pomoči) ohranjajo zadovoljivo duševno in telesno počutje in s tem čim dlje ostajajo v znanem bivalnem okolju.

Program predvideva pomoč za:

· osebe, stare več kot 65 let, ki zaradi starosti ali pojavov, ki spremljajo starost, niso sposobne za popolnoma samostojno življenje;

· osebe s statusom invalida po zakonu o družbenem varstvu duševno in telesno prizadetih oseb, ki po oceni pristojne komisije ne zmorejo samostojnega življenja, če stopnja in vrsta njihove invalidnosti omogočata občasno oskrbo na domu, 

· druge invalidne osebe, ki jim je priznana pravica do tuje pomoči in nege za opravljanje večine življenjskih funkcij, 

· kronično bolni in osebe z dolgotrajnimi okvarami zdravja, ki nimajo priznanega statusa invalida, pa so po oceni pristojnega centra za socialno delo brez občasne pomoči druge osebe nesposobne za samostojno življenje, 

· hudo bolni otrok ali otrok s težko motnjo v telesnem ali težko in najtežjo motnjo v duševnem razvoju, ki ni vključen v organizirane oblike varstva. 

Storitev pomoč na domu kot socialna oskrba na domu se izvaja kot javna služba. Storitev se individualno prilagaja potrebam posameznika in se izvaja v domačem okolju v obliki pomoči pri temeljnih dnevnih opravilih, gospodinjska pomoč in pomoči pri ohranjanju socialnih stikov. 

Socialna oskrba na domu je strokovno voden proces in organizirana oblika praktične pomoči, pri kateri sodelujejo vodja in koordinator storitve, izvajalec storitve, upravičenec ter ključni ali odgovorni družinski člani. Storitev se organizira v dveh delih. Prvi del storitve vodi strokovni delavec, v katerem ugotavlja upravičenost, pripravi dogovor o izvajanju storitve, organizira ključne člane v okolju in opravi začetno srečanje. V drugem delu isti strokovni delavec ali koordinator nadaljuje delo z vodenjem storitve, koordinira izvajalke, jih usmerja, sodeluje z upravičenci. 

Neposredno izvajanje storitve na domu upravičenca pa izvajajo strokovni sodelavci, ki so končali najmanj srednjo strokovno šolo, ki izobražuje za socialno oskrbo ali nego, lahko pa tudi delavci, ki imajo pridobljeno nacionalno poklicno kvalifikacijo za izvajanje socialne oskrbe na domu.

Izdelan imamo Protokol ravnanja za socialne oskrbovalke ob posebnih situacijah. Na ta način imamo natančneje procesirane določene naloge in pravila v primeru nujnih intervencij na domu naših uporabnikov. Uporabniki koristijo kombinirane oblike pomoči. Trenutno veljavni  normativ določa 110 ur efektivnih ur pri uporabnikih doma na eno oskrbovalko na mesec. Razliko ur do polne delovne obveznosti opravijo na poti, porabijo za administracijo, malico in izobraževanje. Naše oskrbovalke se na terenu srečujejo z materialno stisko, slabimi bivalnimi pogoji, osamljenostjo uporabnikov. Nemalokrat pa z umirajočimi in trpečimi starostniki.

Metodologija izvedbe storitev

Storitve izvajamo na temelju rednih zaposlitev, ustrezno usposobljenega kadra v skladu z določili standardov in normativov socialnovarstvenih storitev, po predhodnem dogovoru z uporabnikom.

Vsak uporabnik lahko prejema storitev vse dni v tednu in največ 20 ur tedensko neposredne pomoči, o obsegu pa se strokovni vodja storitve dogovori z uporabnikom, glede na njihove konkretne potrebe.

Časovni načrt

Program izvajamo vse dni v tednu (od ponedeljka do nedelje) v času od 600 do 2100 ure. V primeru, da sorodstvo ne zmore oskrbe čez vikende in praznike, se prilagodimo njihovim potrebam in storitve nudimo tudi ob sobotah, nedeljah, praznikih. Cena smo prvič spremenili v smislu obračunavanja prazničnega in nedeljskega dodatka. Osebni načrt izvajanja pomoči je narejen za vsakega uporabnika individualno. 

Postopek ugovora in pritožbe

Ob pričetku izvajanja storitve so vsi upravičenci seznanjeni z možnostjo pritožb, dajanja pobud za inšpekcijski nadzor in potmi ugovora. V dogovoru, ki ga upravičenec podpiše, so navedene te možnosti. 

Upravičenec se lahko pritoži zoper izvajalca neposredne oskrbe vodji storitve, ki v posebnem razgovoru poišče vzroke in skupaj z upravičencem preuči možnost rešitve za nastali problem. Možno je tudi, da se za reševanje problema sestanejo skupaj vodja storitve, izvajalec neposredne oskrbe in upravičenec. Dogovori, ki sledijo so sprejeti od vseh udeleženih v sporu. V primeru, da dogovorne rešitve problema ni, poda upravičenec ugovor na Socialno zbornico Slovenije. Institut nadzora mora ugovor preizkusiti, določiti, kaj naj se ukrene ter o tem obvestiti upravičenca. Uporabnik oz. njegov zakoniti zastopnik ima v skladu z Zakonom o socialnem varstvu pravico zahtevati tudi inšpekcijski nadzor nad izvajanjem storitve. Ob kršitvi varovanja osebnih podatkov lahko upravičenec ali njegov zakoniti zastopnik o tem obvesti Urad informacijskega pooblaščenca. V letu 2019 ni bilo prejete nobene pritožbe in tudi ugovora ne. 
18.4.2019 je bil opravljen nadzor socialne inšpekcije na področju pomoči na domu. Postopek inšpekcijskega nadzora je bil ustavljen, brez da bi bile ugotovljene pomanjkljivosti.

Evalvacija

Ocena opravljenega dela poteka (evalvacija):

· po potrebi - ob konkretni novo nastali situaciji pri uporabnikih doma,

· 1x mesečno srečanje koordinatorja, strokovnega vodja in izvajalcev programa – sprotna analiza dela,

· 1x mesečni kontakti z uporabniki in njihovimi svojci (koordinator),

· uporabniki občasno odgovarjajo pisno na vprašanja o zadovoljstvu z opravljenimi storitvami s pomočjo standardiziranega vprašalnika.

Količinske potrebe uporabnikov po pomoči na domu kot socialni oskrbi

V letu 2019 smo se sproti odzivali na potrebe po vključevanju naše storitve v življenje starejših. Čakalne liste nismo ustvarili, smo pa v storitev vključili 23 novih uporabnikov. Sami smo sproti skušali zadostiti vsem potrebam uporabnikov. Na podlagi korekcije urnikov smo dosegli takojšnjo vključenost novih uporabnikov. Sedem uporabnikov je bilo nameščenih v institucionalno varstvo. Devet naših uporabnikov je umrlo, pri šestih smo izvajali paliativno oskrbo. Za šest uporabnikov so skrb v celoti prevzeli svojci ali pa so si opomogli toliko, da zmorejo lastno oskrbo. 

Tabela: VKLJUČENOST

	OBČINA
	Št. starejših+65 let
	Koristniki po normativu
	Pomoč prejema

mesečno povprečje
	% ciljne populacijeReNPSV v PND

	VRANSKO
	505
	18
	20,3
	4%

	TABOR
	276
	10
	14,3
	5,2%

	SKUPAJ
	781
	28
	34,6
	4,43%

	Drugi
	
	
	1
	

	SKUPAJ
	
	
	35,6
	


Občini Vransko in Tabor imata skupaj skoraj 28 koristnikov po normativu. Tretjič zapored odkar opravljamo storitev je presežen ciljni delež populacije, kar dokazuje trditve o dolgoživi družbi. Nacionalni programa socialnega varstva, ki predvideva vključitev 3,5% populacije starejših, je v obeh občinah že krepko presežen.  

Na število uporabnikov storitve pomoči na domu zagotovo vpliva tudi cena, saj je le-ta odvisna od odstotka subvencioniranja občin. Večina slovenskih občin še dodatno subvencionira storitev pomoči na domu, tako da je doplačilo uporabnika le minimalni strošek. Občina Vransko je v letu 2019 financirala višji znesek od zakonsko določenega in sicer 70%, občina Tabor pa se je že tretje leto zapored odločila za financiranja višjega zneska od zakonsko določenega, njihov delež znaša 60% cene. V obeh občinah se je v petih letih število ur pri uporabnikih več kot podvojilo. V obeh občinah se nakazuje trend povečanja števila ur glede na preteklo leto.

Na dan 31.12.2019 je le ena uporabnica Tabora deloma oproščena plačila storitve.

Na dan 31.12.2019 je le ena uporabnica Vranskega v celoti oproščena plačila storitve, en uporabnik pa v celoti.

Ena uporabnica je bila občanka Celja, v zadnji tretjini leta pa si je uredila stalno prebivališče na Vranskem.

Tabela: EFEKTIVA

	OBČINA
	ŠT.EF. UR 2013
	ŠT.EF. UR 2014
	ŠT.EF. UR 2015
	ŠT.EF. UR 2016
	ŠT.EF. UR 2017
	ŠT.EF. UR 2018
	ŠT.EF. UR 2019

	VRANSKO
	1477
	3016
	2501
	1746
	2798
	2746
	3578

	TABOR
	912
	803
	678
	1343
	1463
	1849
	2673

	DRUGI
	
	
	
	38
	29
	58
	60

	SKUPAJ
	2389
	3819
	3179
	3127
	4290
	4653
	6311

	Samoplačniki
	74
	74
	95
	120
	4
	0
	0

	Skupaj
	2463
	3893
	3274
	3247
	4294
	4653
	6311


Specifične značilnosti: HRIBOVITO, VAŠKO OKOLJE, TEŽJA DOSTOPNOST DO DRUGIH OBLIK POMOČI, IZ ČESAR IZHAJA VELIKO ŠTEVILO PREVOŽENIH KILOMETROV IZVAJALK IN VISOKA PORABA ČASA ZA POT. 

Tabela: ŠTEVILO OBISKOV

	 Občina


	Povprečno št. obiskov na uporabnika/mesec v letu 2014
	Povprečno št. obiskov na uporabnika/mesec v letu 2015
	Povprečno št. obiskov na uporabnika/mesec v letu 2016
	Povprečno št. obiskov na uporabnika/mesec v letu 2017
	Povprečno št. obiskov na uporabnika/mesec v letu 2018
	Povprečno št. obiskov na uporabnika/mesec v letu 2019

	Vransko 
	19
	23
	18
	23
	23
	20

	Tabor
	17
	26
	30
	32
	33
	39


Na področju Občine Vransko je v povprečju opravljenih 20 obiskov pri enem uporabniku na mesec, v Občini Tabor pa kar 39 obiskov pri enem uporabniku na mesec. V praksi to predstavlja, da delavke uporabnika obiščejo v Taboru povprečno pri enem obisku za 15 minut, na Vranskem pa za 26 minut. V Taboru in na Vranskem v dveh primerih izvajalke neposredne oskrbe poskrbijo za oba zakonca hkrati, storitev se evidentira samo eni osebi.
V letu 2019 so imele neposredne izvajalke pomoč na domu 1644 ur boleznin. Kar pomeni, da je bila ena delavka odsotna skupaj devet mesecev. Deloma smo primanjkljaj zaposlene nadomestili s študentskim delom študentke zdravstvene nege, izplačilom nadur, reorganizacijo procesov in zaposlitvijo. Preostanek delovnih ur smo prenesli v leto 2020. Skozi celo leto so bile neposredne izvajalke pomoči na domu deležne supervizije, vse so bile napotene na intenzivni tečaj varne vožnje, udeleženke izobraževanja za prvo pomoč in uporabo AED. Z njimi je vodja storitve izvedla 10 sestankov.
5. ZAKLJUČEK

Zavod ima primerne prostorske pogoje za opravljanje dejavnosti pomoči na domu, ustrezno izobrazbeno strukturo, za delo in izobraževanje motivirane, predvsem pa zavodu zelo pripadne zaposlene. Ves čas se trudimo zaposlovati kader iz neposredne bližine, torej občin Vranskega in Tabora. Na PND zaznavamo višje povpraševanje po storitvah in preseganje ciljev 3,5% vključenosti starejše populacije. V letu 2019 je bilo vseh vključenih 58 uporabnikov, od tega 23 novih.

Z vidika strokovnega dela ugotavljamo, da je perečih problemov in stisk, predvsem starejše populacije tako v tem okolju kot tudi širše, precej. S storitvijo pomoči na domu  družbeni akterji skupaj zagotavljamo visok nivo oskrbe za starejše, bolne, invalide in sicer skozi nenehno koordinacijo javnih in humanitarnih organizacij, izdelav individualnih načrtov ob tesnem stiku z uporabniki in njihovimi svojci ter široki paleti storitev. Hitra odzivnost, dostopnost in informiranost je bistvena kvaliteta odnosa, ko je nekdo v stiski. Nemalokrat nas potrebujejo tudi ljudje iz drugih okolij in mejnih področij naše občine. Ohranjali smo dobre medsebojne odnose med različnimi akterji življenja in dela v zavodu. Uporabnikom smo zagotavljali kvalitetne storitve na njihovem domu, glede na individualne sposobnosti in interes. Plan dela Zavoda za leto 2019 na področju pomoči na domu je bil realiziran skladno z načrtom. Še naprej se bomo uporabnikom prilagajali na način, da se odzovemo takoj, da sledimo individualnim potrebam ljudi na njihovem domu in da storitve zagotavljamo neprekinjeno vse dni v letu, v vseh terminih dneva.  

Pomoč na domu je utečena storitev, ki je v letu 2019 prinesla minimalen presežek prihodkov nad odhodki. 






 Mag. Mojca Hrastnik in  SODELAVCI
Vransko, 21.2.2020

